Targaryenin suvun lippu. Suvun tunnus on kolmipäinen lohikäärme.
**Targaryen** on kuvitteellinen suku yhdysvaltalaiskirjailija George R. R. Martinin fantasiateoksissa. Suvun jäseniä tavataan *Tulen ja jään laulu* -kirjasarjassa ja siihen liittyvissä teoksissa, kuten *Game of Thrones* -televisiosarjassa. Suku on pääosassa Martinin romaanissa *Tuli ja veri* ja siihen perustuvassa televisiosarjassa *House of the Dragon*. Teosten päähenkilöistä muun muassa Daenerys Targaryen ja Rhaenyra Targaryen kuuluvat sukuun.

Targaryenit ovat vanhaa valyrialaista alkuperää ja heillä on harvinainen kyky hallita lohikäärmeitä. Valyrian tuhon jälkeen Targaryenit valloittavat Westerosin ja hallitsevat Seitsemää kuningaskuntaa noin kolmensadan vuoden ajan, kunnes Robert Baratheon syöksee kuningas Aerys II:n vallasta ja ajaa tämän lapset maanpakoon.

Suvun vaiheet
-------------

*Katso myös: Tulen ja jään laulu -kirjasarjan aikajana*
### Valyria ja sen tuho

Targaryenien kerrotaan asuttaneen Valyrian kuningaskuntaa ennen sen salaperäistä tuhoutumista. Muiden valyrialaisten tavoin suvun arvellaan polveutuvan Valyrian niemimaalla eläneistä paimentolaisista. Heidän sanotaan olevan "lohikäärmeiden sukua", sillä he oppivat muiden valyrialaisten sukujen tavoin kesyttämään lohikäärmeitä ja käyttivät niiden voimaa hyödyksi esimerkiksi sodissa.

Aenar Targaryenin tytär ennustaa Valyrian tuhon 12 vuotta ennen sen tapahtumista, minkä seurauksena perhe muuttaa viiden lohikäärmeen kanssa Lohikäärmekivelle. Aenaria syytetään pelkuriksi pakonsa takia. Valyrian tuhon ja sitä seuranneiden levottomuuksien myötä muut lohikäärmelordit ja lohikäärmeet katoavat, mutta Westerosiin asettuneet Targaryenit selviävät. Balerion Mustakauhu sekä kaksi Lohikäärmekivellä ollutta munaa ovat ainoat tuhosta selviävät lohikäärmeet tehden suvun jäsenistä ainoat jäljelle jäävät lohikäärmelordit.

### Westerosin valloitus

Valyrian tuhon jälkeen, suvun pysyteltyä Lohikäärmekivellä noin sata vuotta, Aegon Targaryen menee naimisiin molempien sisartensa, Visenyan ja Rhaenysin, kanssa ja purjehtii lohikäärmeineen Westerosiin. Myöhemmin lisänimellä Valloittaja tunnettu Aegon ratsastaa Balerion Mustakauhulla, Visenya Vhagharilla ja Rhaenys Meraxesilla, kun he valtaavat Westerosia kuningaskunta kerrallaan. He saavat hallintaansa seitsemästä kuningaskunnasta kuusi ja ainoaksi valloittamattomaksi alueeksi jäävä Dorne alistuu Targaryenin suvun vallan alle noin sataa vuotta myöhemmin. Targaryenit hallitsevat Seitsemää kuningaskuntaa Robertin kapinaan asti.

### Lohikäärmetanssi

Lohikäärmetanssi on Targaryenin suvun sisällissota, joka alkaa kuningas Viserys I Targaryenin kuoltua. Hänen poikansa Aegon II kaappaa vallan sisareltaan Rhaenyralta, joka julistaa veljensä maanpetturiksi. Sota kestää kaksi vuotta ja on lohikäärmeiden takia tuhoisa. Rhaneyra saa surmansa, kun Aegon II syöttää tämän lohikäärmeelleen. Hän kuolee itse hieman myöhemmin, jolloin Rhaenyran poika, Aegon III, nousee valtaistuimelle. Sisällissodan jälkeen lohikäärmeet ovat kuolemassa sukupuuttoon. Viimeinen niistä kuolee Aegon III:n valtakaudella ja tämä saa lisänimen "Lohikäärmeenturma". Kuninkaan kuvaillaan pelänneen lohikäärmeitä äitinsä kohtalon takia, minkä vuoksi hänen epäillään myrkyttäneen viimeisen yksilön.

Lohikäärmetanssista kertoo HBO:n vuonna 2022 alkanut televisiosarja *House of the Dragon.*

### Mustalieska-kapinat

Mustalieska-kapinat seuraavat kuningas Aegon IV Targaryenin eli Aegon Arvottoman valtakautta. Kapinoita käydään kaikkiaan viisi noin 60 vuoden aikana. Ensimmäinen niistä alkaa noin 200 vuotta Aegon I:n valloituksen jälkeen. Aegon IV on Viserys II:n poika, eli Rhaenyra ja Daemon Targaryenin pojanpoika.

Kapinat aiheuttaa epäselvyys perimysjärjestyksestä, koska Aegon IV tunnustaa aviottomat lapsensa kuolinvuoteellaan. Yksi näistä on nimeltään Daemon Mustalieska, joka on ensimmäinen viidestä kruununtavoittelijasta. Aegon antaa Daemonille sukunsa Mustalieska-perintömiekan, vaikka se kuuluisi hänen lailliselle perilliselleen, avioliitossa syntyneelle prinssi Daeron Targaryenille. Antamalla miekan pois Aegon heikentää Daeronin oikeutta kruunuun ja sytyttää ensimmäisen kapinaan johtaneen kipinän.

Ensimmäisessä Mustalieska-kapinassa vastakkain ovat kuningas Daeron II ja Daemon Mustalieska. Kapina päättyy Punanurmikentän taisteluun, jossa Brynden Joki surmaa Daemonin ja tämän kaksospojat. Toisessa kapinassa vallan yrittää anastaa Daemonin poika Daemon II Mustalieska ja se tukahdutetaan alkuunsa Brynden Joen johdolla.

George R. R. Martinin pienoisromaanikokoelma *Seitsemän kuningaskunnan ritari* sijoittuu ensimmäisen ja toisen Mustalieska-kapinan välille.

### Suvilinnan tragedia

Suvilinnan tragediaksi kutsutaan tulipaloa, jossa Targaryenien Suvilinna tuhoutuu. Palo syttyy, kun kuningas Aegon Arvaamaton yrittää taikuudella saada sukupuuttoon kuolleiden lohikäärmeiden munia kuoriutumaan. Aegon menettää tulipalossa henkensä, samoin kuin hänen vanhin poikansa Duncan ja kuninkaankaartin komentaja Duncan Pitkä. Aegonin lapsenlapsen, Hulluna kuninkaana tunnetun Aerys II:n poika Rhaegar Targaryen syntyy Suvilinnassa samana päivänä ja selviää tulipalosta.

### Robertin kapina

Robertin kapina on vuosien 282–283 AC välillä käyty sota, joka saa alkunsa Hulluksi kuninkaaksi kutsutun Aerys II:n pojan Rhaegar Targaryenin siepatessa Robert Baratheonin kihlatun Lyanna Starkin. Baratheonien puolella kapinassa Hullua kuningasta vastaan ovat Starkit, Tullyt ja Arrynit sekä lopulta myös Lannisterit. Kapina päättyy, kun Robert tappaa Rhaegarin taistelussa ja Jaime Lannister surmaa kuninkaansa Aerys II:n. Kapinan jälkeen Robert nousee valtaistuimelle, jolloin Targaryenin suvulle uskolliset miehet vievät entisen kuninkaan elossa selvinneet lapset Daenerysin ja Viserysin turvaan Essoksen Vapaakaupunkeihin. *Tulen ja jään laulu* -kirjasarjan alussa ainoat tunnetut elävät Targaeryenit ovat maanpakoon ajetut Daenerys ja Viserys. George R. R. Martinin mukaan sisarusten maanpakolaisuus sai innoitusta Englannin kruunua tavoitelleesta Stuartin suvusta, etenkin Charles Edward Stuartista.

Tavat ja tunnukset
------------------

Targaryenien vaakunatunnus on kolmipäinen lohikäärme ja heidän tunnuslauseenaan on "Tuli ja veri". Martinin mukaan hän ei sarjaa aloittaessaan osannut päättää, ottaako tarinaan lainkaan mukaan oikeita lohikäärmeitä. Hän kuitenkin tiesi aina, että Targaryenien tunnuksessa olisi niitä. Tunnuslauseen *tuli* viittaa lohikäärmeisiin ja *veri* kuvaa heidän verenperintöään eli kykyään kesyttää lohikäärmeitä.

Suvun jäsenille tunnusomaisia piirteitä ovat hopeiset hiukset ja violetit silmät. Myös kalpea iho on Targaryeneille tyypillistä. Osalla heistä on lohikäärmemäisiä kykyjä, eli he eivät syty palamaan liekeissä tai kärsi kuumuudesta. Kaikilla suvun jäsenillä näitä kykyjä tai huomiota herättäviä ominaisuuksia ei kuitenkaan ole. Valyrialaisten tapojen mukaan Targaryenit pyrkivät avioitumaan sisarustensa kanssa, jotta heidän sukulinjansa pysyisi puhtaana. Sisäsiittoisuuden takia suuri osa suvun jäsenistä on mielisairaita. Kun suvun jäsen kuolee, ruumista ei haudata, vaan se poltetaan.

Ennen Robert Baratheonin kapinaa suku pitää Westerosissa tukikohtinaan sekä sen pääkaupunkia Kuninkaansatamaa että Lohikäärmekiveä. Myös Suvilinna kuuluu Targaryenin suvulle ennen sen tuhoutumista.

Targaryenit sarjan teoksissa
----------------------------

Daenerys Targaryen on yksi *Tulen ja jään laulu* -kirjasarjan päähenkilöistä.
**Varoitus:  Seuraava kirjoitus paljastaa yksityiskohtia juonesta.**
Targaryenit ovat näkyvästi esillä George R. R. Martinin luomaan maailmaan sijoittuvissa teoksissa ja sen historiassa. Hänen romaaneissaan kerrotaan yhteensä yli sadasta sukuun kuuluvasta henkilöstä ainakin 16 sukupolven ajalta.

### Tuli ja veri

*Tuli ja veri* on Targaryenin suvun historiasta kertovan kaksiosaisen kirjasarjan ensimmäinen osa, joka julkaistiin vuonna 2018. Sarja alkaa noin kolmesataa vuotta ennen *Tulen ja jään laulua* Aegon Valloittajan valloittaessa Westerosin Vanhan Valyrian tuhon jälkeen. Ensimmäiseen osaan perustuvaa, HBO:n tuottamaa televisiosarjaa *House of the Dragon* alettiin esittää vuonna 2022.

Kirjassa esiintyviä merkittäviä Targaryenin suvun jäseniä ovat:

* Aegon Targaryen eli Aegon Valloittaja, Westerosin ensimmäinen Targaryen-kuningas, joka valmisti rautavaltaistuimen

### Seitsemän kuningaskunnan ritari

*Seitsemän kuningaskunnan ritari* on Martinin kokoelmateos, joka sisältää kolme pienoisromaania: "Puskaritari" (*The Hedge Knight*, 1998), "Valan vannonut miekkamies" (*The Sworn Sword*, 2003) ja "Mysteeriritari" (*The Mystery Knight*, 2010). Se kertoo ser Duncan Pitkästä ja tämän aseenkantajasta Eggistä, joka on oikealta nimeltään Aegon Targaryen. Eggistä tulee myöhemmin kuningas Aegon V eli Aegon Arvaamaton. Kirja kertoo ajasta noin sata vuotta ennen *Tulen ja jään laulun* alkua.

Kirjassa esiintyviä merkittäviä Targaryenin suvun jäseniä ovat:

* Daeron II Targaryen eli Daeron Hyvä, kuningas Aegon IV:n poika ja Seitsemän kuningaskunnan hallitsija kirjan alussa
* Brynden Joki eli Verivaris tai Kolmisilmäinen korppi, Aegon IV:n äpäräpoika ja Daeron II:n puoliveli
* Baelor Targaryen eli Baelor Pirstakeihäs, kuningas Daeron II:n vanhin poika
* Maekar Targaryen, Daeron II:n neljäs poika
* Aerion Targaryen eli Aerion Kirkasliekki, Maekarin toinen poika
* Aegon V Targaryen eli Egg, kuningas Maekarin neljäs poika ja kirjan toinen päähenkilö

### Tulen ja jään laulu

*Tulen ja jään laulu* on Martinin tekeillä oleva kirjasarja, jonka on tarkoitus koostua yhteensä seitsemästä osasta. Sarja on menestynyt kaupallisesti erittäin hyvin ja HBO on tehnyt sen pohjalta televisiosarjan *Game of Thrones*. Sarjan alussa Aegon Valloittajan kruunaamisesta on kulunut hieman vajaa 300 vuotta ja Robertin kapinasta noin 15 vuotta.

Sarjassa esiintyviä merkittäviä Targaryenin suvun jäseniä ovat:

* Aemon Targaryen, Eggin veli ja Yövartion mestari
* Aerys II Targaryen eli "Hullu kuningas", Eggin lapsenlapsi ja Westerosin kuningas ennen Robert Baratheonia
* Rhaegar Targaryen, Aerys II:n edesmennyt vanhin poika ja Jon Nietoksen isä televisiosarjassa
* Viserys III Targaryen eli "Kerjäläiskuningas", Aerys II:n nuorin poika
* Daenerys Targaryen eli Daenerys Myrskysyntyinen, Aerys II:n tytär, yksi sarjan päähenkilöistä
* Aegon Targaryen eli Jon Nietos (televisiosarjassa), yksi sarjan päähenkilöistä

Sukupuu
-------

Sukupuuhun on merkitty vain suvun historian tai Martinin teosten kannalta merkittäviä hahmoja ja sukuhaaroja. Seitsemän kuningaskunnan hallitsijat on lihavoitu.

|  |
| --- |
| **Aegon IV Arvoton** |
|
|   |   |   |   |   |   |   |   |   |   |   |   |   |
|   |   |   |   |   |   |   |   |   |
| **Daeron II Hyvä** |   | Daemon Mustalieska |   | Brynden Joki"Verivaris" |
|
|   |   |   |   |   |   |   |   |   |   |   |   |   |   |   |   |
|   |   |   |   |   |   |   |   |   |   |   |   |   |   |   |
| Baelor Pirstakeihäs |   | **Aerys** |   | Rhaegal |   | **Maekar** |
|
|   |   |   |   |   |   |   |   |   |   |   |   |   |   |   |   |   |   |   |   |   |   |
|   |   |   |   |   |   |   |   |   |   |   |   |   |   |   |   |
| Valarr |   | Daerion |   | Aerion Kirkasliekki |   | Aemon |   | **Aegon V Arvaamaton** |   | Betha Blackwood |
|   |   |
|   |   |   |   |   |   |   |   |   |   |   |   |   |   |   |   |   |   |   |   |   |   |  |
|   |   |   |   |   |   |   |   |   |   |   |   |   |   |   |   |   |   |   |   |
|  | Duncan |   | Vanhakiven Jenny |  | **Jaehaerys II** |
|   |
|  |  |  |   |   |   |   |   |   |   |   |   |   |
|   |   |   |   |   |   |   |   |   |
|  |  | **Aerys II**"Hullu kuningas" |   | Rhaella |
|   |   |
|  |   |   |   |   |   |   |   |   |   |   |   |   |   |   |   |   |
|   |   |   |   |   |   |   |   |   |   |   |   |   |   |   |
| Rhaegar |   | Elia Martell |  | Viserys III"Kerjäläiskuningas" |  | Daenerys Myrskysyntyinen |   | Drogo |
|   |   |   |
|  |   |   |   |   |   |   |   |   |
|   |   |   |   |   |   |
| Rhaenys |  | Aegon |
|

1. 1 2  Hahmo on äpärä.
2. ↑  *Game of Thrones* -televisiosarjassa Aerys II on Aegon Arvaamattoman poika.
3. ↑  Televisiosarjassa Rhaegar avioituu myös Lyanna Starkin kanssa ja heille syntyy poika, Aegon.

**Juonipaljastukset päättyvät tähän.**

Lähteet
-------

* Cogman, Bryan: *Valtaistuinpelin kulisseissa – Game of Thrones*. (*Inside HBO’s Game of Thrones*, 2012). Suomentanut Satu Hlinovsky. Vantaa: Pen & Paper, 2012. ISBN 978-952-5871-14-2.
* Martin, George R. R.: *Seitsemän kuningaskunnan ritari*. (*A Knight of the Seven Kingdoms*, 2015). Suomentanut Satu Hlinovsky. Kirjava, 2019. ISBN 978-952-58021-9-1.

### Viitteet

1. 1 2 3 4 5 6 7  Cogman, "Targaryenin suku: Lyhyt historia", s. 152–153
2. ↑  Gregg, Hannah: Game Of Thrones: 10 Things You Didn’t Know About The Ruined City Of Valyria *Screen Rant*.  18.6.2019. Viitattu 24.5.2020. (englanniksi)
3. 1 2  Wittmer, Carrie: What Is the Dance of the Dragons in the Game of Thrones World? *Harper’s Bazaar*.  15.1.2020. Hearst Magazine Media. Viitattu 24.5.2020. (englanniksi)
4. 1 2 3  Martin, 2019: *Seitsemän kuningaskunnan ritari*, "Puskaritari", s. 7–85
5. ↑  Chitwood, Adam: What Is ‘House of the Dragon’ About? How HBO’s Prequel Series Connects to ‘Game of Thrones’ *The Wrap*.  20.8.2022. Viitattu 28.8.2022. (englanniksi)
6. 1 2  Hunt, James: No, House of the Dragon Isn’t About the Blackfyre Rebellion or Mad King *Screen Rant*.  20.7.2022. Viitattu 27.12.2022. (englanniksi)
7. 1 2  Dedar, Sawera: Why the Blackfyre Rebellions Should Be the Next 'Game of Thrones' Spin Off *Collider*.  19.11.2022. Viitattu 27.12.2022. (englanniksi)
8. ↑  Martin, 2019: *Seitsemän kuningaskunnan ritari*, "Valan vannonut miekkamies", s. 87–177
9. ↑  Martin, 2019: *Seitsemän kuningaskunnan ritari*, "Mysteeriritari", s. 179–271
10. 1 2  Martin, 2019: *Seitsemän kuningaskunnan ritari*
11. 1 2  Grubbs, Jefferson: Who Is Aegon V Targaryen? His Jon Snow Connection May Be Greater Than A Name In ’Game of Throne’ *Bustle*.  28.8.2017. Viitattu 24.5.2020. (englanniksi)
12. 1 2  Miller, Staci: The History Of Westeros: The Essential Game Of Thrones Timeline *Screen Rant*.  23.2.2019. Viitattu 24.5.2020.
13. ↑  Cogman, "Baratheonin suku: Lyhyt historia", s. 90
14. ↑  Cogman, "Viserys Targaryen", s. 161
15. ↑  Cogman, "Lohikäärmeiden synty", s. 176
16. 1 2  Miller, Staci: 10 Facts You Need To Know About House Targaryen *Screen Rant*.  21.1.2019. Viitattu 23.5.2020. (englanniksi)
17. 1 2  Romano, Aja: This Targaryen family tree helps explain Game of Thrones’ confusing Aegon/Jon Snow reveal *Vox*.  28.8.2017. Vox Media. Viitattu 23.5.2020. (englanniksi)
18. ↑  Adams, Timothy: House of the Dragon Renewed for Season 2 at HBO *ComicBook.com*.  26.8.2022. Paramount Global. Viitattu 28.8.2022. (englanniksi)
19. ↑  Seitsemän kuningaskunnan ritari (Tulen ja jään laulu) *Risingshadow*. Viitattu 24.5.2020.
20. ↑  Tulen ja jään laulu *Risingshadow*. Viitattu 24.5.2020.
21. ↑  Robinson, Joanna: Game of Thrones: The Hidden Meaning Behind Podrick’s Song *Vanity Fair*.  22.4.2019. Viitattu 26.5.2020. (englanniksi)

Aiheesta muualla
----------------

* Targaryenin suku A Wiki of Ice and Firessa (englanniksi)
* Targaryenin suku Game of Thrones Wikissä (englanniksi)

|  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 

| * n
* k
* m
*Tulen ja jään laulu* |
| --- |
|  |
| Romaanit | 
* *Valtaistuinpeli* (1996)
* *Kuninkaiden koitos* (1998)
* *Miekkamyrsky* (2000)
* *Korppien kestit* (2005)
* *Lohikäärmetanssi* (2011)
* *The Winds of Winter* (?)

 |
|  |
| Televisiosarja | 
* Tuotantokaudet (1
* 2
* 3
* 4
* 5
* 6
* 7
* 8)
* Näyttelijät
* Palkinnot

* Jaksot: Kaksi miekkaa
* Ruusu ja leijona
 |
|  |
| Videopelit | 
* *A Game of Thrones: Genesis*
* *Game of Thrones* (2012)
* *Game of Thrones* (2014)

 |
|  |
| Musiikki | 
* *For the Throne*
* *Game of Thrones: Season 6*
* *Game of Thrones: Season 7*
* "Jenny of Oldstones"
* "Light of the Seven"

 |
|  |
| Hahmot | 
* Joffrey Baratheon
* Cersei Lannister
* Tyrion Lannister
* Jon Nietos
* Arya Stark
* Daenerys Targaryen

 |
|  |
| Kielet | 
* Dothraki
* Valyria

 |
|  |
| Muuta | 
* Aikajana
* Kuninkaansatama
* Maailma
* Stark
* Targaryen
* Viiden kuninkaan sota

 |
|  |
| Sarjaan liittyvät teokset |
|  |
| Romaanit | 
* *Seitsemän kuningaskunnan ritari* (2015)
* *Tuli ja veri* (2018)

 |
|  |
| Televisiosarja | 
* *House of the Dragon* (2022–)
* House of the Dragon (2. tuotantokausi)

 |
|  |
| Hahmot | 
* Rhaenyra Targaryen

 |
|  |
| Muuta | 
* *House of the Dragon: Season 1*

 |

 |